Candidatul PUSL la Primăria Capitalei, Cristian Popescu Piedone, i-a acuzat luni, pe contracandidații săi, Sebastian Burduja și Nicușor Dan, că mint electoratul și a oferit câte un exemplu.
„Sunteți doi mitomani smintiți care păcăliți cetățenii chiar și de Sfintele Paști! Deșteptilor, vă răspund pentru că mințiți și mă atacați nevinovat!”, a scris Piedone, luni, pe pagina sa de Facebook.
Candidat liberal Burduja, te-ai filmat pe strada Teiuș! Strada Teiuș, din Sectorul 5, arată groaznic din cauza lui nicusor dan, primarul pe care tu l-ai votat acum patru ani, iar partidul tău l-a susținut cu bani și cu voturi! Strada Teiuș, deșteptule, este în Sectorul 5, dar, ca multe alte zeci de străzi și de bulevarde, ESTE ADMINISTRATĂ DE PRIMĂRIA CAPITALEI! De prietenul tău nicusor dan, adică! Verifica, Sebastian! Apoi… filmează-te pe TikTok și prezintă-le scuze cetățenilor pe care i-ai mințit cu filmarea electorală!”, spune Piedone.
„Candidat liberal userist dan!? De doi ani, eu și aparatul Primăriei Sectorului 5 ne rugăm de tine să emiți autorizația de începere a lucrărilor la Școala I G Duca! ( Conducerea școlii știe prea bine situația exactă!) Ne-ai ignorat, candidat dan, mereu și mereu! Ai refuzat, de parcă îmi făceai un favor personal! Mincinosule, ai luat loaza aia cu tine, breloc, și ați mințit cetățenii că Piedone nu vrea să renoveze și să consolideze școala! Dacă depindeau lucrările strict de mine, era gata de mult, golanilor!”, a adăugat el.
Piedone menționează că nu se aștepta la acțiunile lui Burduja.
„Candidat liberal burduja, candidat liberal userist dan, mințiți așa cum respirați! Burduja, de la tine aveam alte așteptări…Invidios pe mine, ai intrat în haznaua săpată de cel pe care l-ai votat! Și… vai de tine! Din mincinos, un mincinos și mai mare răsare!”, a conchis acesta.